એક માણસ મનોચિકિત્સક પાસે ગયો. તેણે કહ્યું કે, મને સતત ભય લાગે છે કે હું રાતે સૂઈશ અને મરી જઈશ તો? મનોચિકિત્સકે કહ્યું કે, તું દિવસે જીવતો રહે તો રાતે મરી નહીં જાય. રાત પણ જીવતી હોવી જોઈએ. મીઠી ઊંઘ એટલે જીવતી રાત. તમારી રાતમાં કેટલું જીવન છે એ તમને કેવી ઊંઘ આવી છે તેના પરથી છતું થાય છે. બધા લોકો દિવસના જીવનની ચતા કરે છે, પણ બહુ ઓછા લોકો રાતના જીવનની ચિંતા કરતાં હોય છે. જીવન એટલે જીવવા જેવું વન. જીવ વગરનું જીવન જીવતું હોય તો પણ મરેલા જેવું જ હોય છે.